Merike Õim

Merike Õim (sündinud 9. juulil 1951 Tallinnas) on eesti luuletaja.

Ta debüteeris Noorte Autorite sarjas luulekoguga „Väljakuid ja võlvikäike“ 1985 ja vaikis siis kuni 2015. aastani, mil ilmus tema järgmine luulekogu „Kõiksuse jälg“.

Elukäik
Merike Õim alustas haridusteed 1959 Tallinna 9. Keskkoolis, lõpetas 1970 Tallinna 24. keskkooli (nüüdne Tallinna Kunstigümnaasium) ja 1975 Tallinna Polütehnilise Instituudi majandusteaduskonna. Töötanud Toiduainete Tööstuse Ministeeriumi konstrueerimise ja tehnoloogia büroos, kondiitritoodete vabrikus Kalev, AS Marmitonis ja OÜ Küttemaailmas erinevatel töökohtadel, põhiliselt personalijuhina.Andmed saadud otse Merike Õimult.

Looming
pisi|Merike Õim 1985. aastal (Tõnu Nooritsa foto)
Luulekogud:
 "Väljakuid ja võlvikäike"  (Eesti Raamat, 1985)
 "Kõiksuse jälg"     (2015; see ja järgmised kirjastuses Menu)
 "Kirja vahetaja"     (2017)
 "Nähtamatu pühendus"     (2019)
 "Üle sõnalatvade"    (2020)
 "Asjade alumine pool"    (2023)
 "Maailmalõpukevaded" (2025)

Kirjastuselt Mansards on 2020 ilmunud lätikeelne valikkogu "Neierāmēts vārds" ("Raamitu sõna"; tõlkija Guntars Godiņš).

Üksikuid luuletusi on ilmunud Noorte Hääles, Loomingu Raamatukogu kogumikus "Sõna 7" (1984), Nõukogude Naises, Eesti Naises, Meie Elus (eestlaste ajaleht Torontos), mõnedes luuleantoloogiates ja peamiselt ajakirjas Looming.

Arvustused
 Peeter Novod, "Vaiksed loitsud", Tallinna Polütehnik 13.12.85
 Jüri Kiis (Sirje Kiin), "Seljaga tundmine", Looming 1986/1
 Ave Ülenurme (Avo Üprus), "Juuresolemine ja kaasamõtlemine", Noorte Hääl 05.03.86
 Julius Ürt, "Püüdlus luuletada",  Sirp ja Vasar 24.01.86
 Kristiina Ross, "Professionaalsusest, loovast algest ja muust", Keel ja Kirjandus 1986/4
 Maria Lee, "Vaimsust külastav kõiksuse jälg",  Looming 2016/7
 Rein Põder, "Pikk tagasitulek", Looming 2017/11
 Tõnu Õnnepalu, "Merike Õimu vabanemised",  Looming 2019/9
 Rein Veidemann, "Nähtavaks saanud pühendumus",  Postimees  14.09.19 https://www.postimees.ee/6777410/nahtavaks-saanud-puhendumus
 Ivars Šteinbergs, "Jau agrāk dzirdēts klusums", Punctum 30.06.2020 https://www.punctummagazine.lv/2020/06/30/jau-agrak-dzirdets-klusums/
 Alvar Loog, "Et sõnum ei sumbuks sõnadesse…",  Postimees  26.10.20 https://www.postimees.ee/7094225/et-sonum-ei-sumbuks-sonadesse
 Mathura, "Vormi ja vabaduse vahel", Looming 2020/12
 Alvar Loog, "Usk, lootus, armastus. Aga tähtsaim neist on usk?", Postimees 29.07.23 https://kultuur.postimees.ee/7822965/usk-lootus-armastus-aga-tahtsaim-neist-on-usk
 Aare Pilv, "Merike Õimu eelomasus", Looming 2023/9
 Dea Oidekivi, ""Maailmalõpukevaded" – Merike Õimu poeetiline rännak elu ilu ja hapruse keskmesse" (autori intervjuu), GoodNews 30.05.25 https://goodnews.ee/raamatureede-i-maailmalopukevaded-merike-oimu-poeetiline-rannak-elu-ilu-ja-hapruse-keskmesse/
 Rein Veidemann, "Kirjutada, et leida selgust", Postimees 2.08.25 https://kultuur.postimees.ee/8297173/luulekogu-kirjutada-et-leida-selgust
 Lauri Sommer, "Juur ja dekoor", Looming 2025/9
pisi|375x375px|Merike Õim 2020 (Kaido Vainomaa foto)

Tunnustus
Juhan Liivi luuleauhinna nominent 2020."Auhind – Juhan Liivi luuleauhinna pälvis Triin Paja" Sirp, 02.05.2020

Isiklikku
Abikaasa energeetik Tiit Õim, lapsed kliiniline psühholoog ja laulukirjutaja Airiin Demir ning ettevõtja Frank Õim.Andmed saadud otse Merike Õimult.

 Viited 

Välislingid 

 Video raamatu „Nähtamatu pühendus“ esitlusest Kirjanike Majas Lavale seadnud Eero Spriit, laulud Airiin Demir, luuletusi esitavad Liina Olmaru ja Rain Simmul, filmis: Kaisa Sammelselg.
 Tankaraamatu „Üle sõnalatvade“ esitlus Kirjanike Majas Lavale seadnud Eero Spriit, muusika: Sakiko Ishii jaapani improvisatsioonid eesti kromaatilisel kandlel; luuletusi esitavad Harriet Toompere ja Rain Simmul, filmis: Karli Saul.
 Raamatu „Asjade alumine pool“ esitlus Tallinna Jaani kirikus Lavale seadnud Eero Spriit, laulud Airiin Demir, kitarr Paul Daniel, luuletusi esitavad Liina Olmaru ja Rain Simmul, filmis Kadri Nikopensius.
 Monika Kuzmina, "Luuletaja Merike Õim: looming tuleb Jumalalt ja kuulub Jumalale" GoodNews.ee, 5. aprill 2023 

Kategooria:Eesti luuletajad
Kategooria:Tallinna Tehnikaülikooli vilistlased
Kategooria:Sündinud 1951